ప్రణబ్ ముఖర్జీ
ప్రణబ్ ముఖర్జీ డిసెంబరు 11, 1935న పశ్చిమ బెంగాల్ లోని బిర్భుమ్ జిల్లా మిరాఠీ గ్రామంలో బెంగాలీ కులీన బ్రాహ్మణ కుటుంబంలో జన్మించాడు. అతని తండ్రి కమద కింకర ముఖర్జీ భారత స్వాతంత్ర్యోద్యమంలో క్రియాశీల సభ్యుడు. అతని తండ్రి 1952 నుండి 1964 వరకు పశ్చిమ బెంగాల్ లెజిస్లేటివ్ కౌన్సిల్ లో భారత జాతీయ కాంగ్రెస్ తరపున సభ్యునిగా, ఎ. ఐ. సి. సి సభ్యునిగా ఉన్నాడు. అతని తల్లి రాజ్యలక్ష్మీ ముఖర్జీ.
అంజలీ ముఖర్జీ
అంజలి ముఖర్జీ ప్రముఖ బయోఫిజిక్స్ శాస్త్రవేత్త. ఈమె పశ్చిమ బెంగాల్‌లోని హూగ్లీనదీతీరంలో ఉన్న చంద్రనగోర్ అనే ఫ్రెంచ్ టౌన్‌షిప్పులో జన్మించింది. 
ఆమె భూస్వామ్యజమీందారి కుటుంబంలో జన్మించింది. నాయనామ్మ, పెదమ్మ, అమ్మ, సోదరుడు, ఇద్దరు సహోదరిలతో జీవితం సాగింది. ఆమె కుటుంబం విద్యకు ముఖ్యత్వం ఇచ్చిన కారణంగా ఆమె విద్యాభ్యాసం ఫ్రెంచ్ కాన్‌వెంట్ పాఠశాలలో సాగింది. ఆ పాఠశాల‌ ఆవరణలో ఇతర పలు పాఠశాలలు, కాలేజి, చర్చి మరియు ఫ్రెంచ్ ప్రజలు ఉన్నారు. ఆమె సెయింట్. జోసెఫ్ కాన్వెంటులో జూనియర్ మరియు సీనియర్ కేంబ్రిడ్జ్ కోర్సులు పూర్తి చేసింది. జూనియర్ కోర్సులో ఆమె హిస్టరీ, ఇంగ్లీష్ మరియు ఫ్రెంచ్ భాషలతో గణితం మరియు భౌతికం ప్రధానాంశాలుగా తీసుకుంది. గణితం, ఆరోగ్యసంరక్షణ మరియు భౌతికశాస్త్రాల మిశ్రితాధ్యయనంలోఆమెకు అభిరుచి మెండు. ఆర్థమెడిక్ మరియు జామెంట్రీ సమస్యలను పరిష్కరించడాన్ని ఆమె అధికంగా ఇష్టపడింది.